b'\n_START_ARTICLE_\nMATLAB\n_START_PARAGRAPH_\nMATLAB (i\xc5\xa1 \xc5\xbeod\xc5\xbei\xc5\xb3 MATrix LABoratory) yra daugiaplatform\xc4\x97 MathWorks programin\xc4\x97 \xc4\xafranga, skirta \xc4\xafvairi\xc5\xb3 mokslo \xc5\xa1ak\xc5\xb3 problemoms spr\xc4\x99sti, ypa\xc4\x8d matematin\xc4\x97ms. Kaip galima spr\xc4\x99sti i\xc5\xa1 pavadinimo, turi puikias galimybes manipuliacijoms su matricomis\xc2\xa0\xe2\x80\x93 b\xc5\xabtent toks buvo pirminis \xc5\xa1ios programos tikslas. Dabar tai did\xc5\xbeiulis galingas paketas, turintis savit\xc4\x85 lengvai perprantam\xc4\x85 programavimo kalb\xc4\x85._NEWLINE_Nors simbolin\xc4\x97ms matematin\xc4\x97ms manipuliacijoms geriau tinka Maple ir Mathematica produktai, su MathCad pradedantis vartotojas gali grei\xc4\x8diau gauti pirmuosius rezultatus, MATLAB kaip programavimo kalba turi didesn\xc4\xaf lankstum\xc4\x85, kuris naudingas \xc4\xafvairiems fizikos, biologijos bei kitiems matematiniams modeliams kurti ir tirti. Svarbus MATLAB tr\xc5\xabkumas (palyginus su tradicin\xc4\x97mis programavimo kalbomis) yra reikalavimas visiems naudojantiems tur\xc4\x97ti \xc4\xafkeltas mokamas MATLAB bei vis\xc5\xb3 reikaling\xc5\xb3 jo papildom\xc5\xb3 moduli\xc5\xb3 kopijas. Tradicin\xc4\x97s programavimo kalbos \xc5\xa1iuo metu turi atviro kodo ar nemokamus kompiliatorius bei pasiekia didesn\xc4\xaf vykdymo greit\xc4\xaf, ta\xc4\x8diau programavimas jomis ilgiau u\xc5\xbetrunka. Bioinformatikiniuose tyrimuos MATLAB neretai naudojamas kaip \xe2\x80\x9e\xc5\xbevalgybinis\xe2\x80\x9c paketas: pasiteisin\xc4\x99 matematiniai modeliai v\xc4\x97liau perra\xc5\xa1omi C (neretai generuojant \xc5\xbeymias kodo dalis su Maple) lygiagre\xc4\x8diam vykdymui superkompiuteriuose.'